Diari Oficial de la Generalitat Valenciana


Sumari del DOGV 8785, del 09-04-2020 (2020/2851)

RESOLUCIÓ de 8 d'abril de 2020 del director general de LABORA Servei Valencià d'Ocupació i Formació, per la qual es dicta la Instrucció núm. 2 sobre l'aplicació del Decret 44/2020, de 3 d'abril, del Consell, d'aprovació de les Bases Reguladores de concessió directa d'ajudes urgents a persones treballadores en règim d'autònom afectades per la COVID-19.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8785

Data del DOGV
:   09-04-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2851


Data del document
:   08-04-2020

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * epidèmia
    * ajuda d'urgència
    * estat d'emergència
    * malaltia infecciosa
    * ajuda econòmica
    * legislació
    * informació dels treballadors
    * política sanitària
    * Dret del treball

RESOLUCIÓ de 8 d'abril de 2020 del director general de LABORA Servei Valencià d'Ocupació i Formació, per la qual es dicta la Instrucció núm. 2 sobre l'aplicació del Decret 44/2020, de 3 d'abril, del Consell, d'aprovació de les Bases Reguladores de concessió directa d'ajudes urgents a persones treballadores en règim d'autònom afectades per la COVID-19.  
 [2020/2851]  
L'article 6.1 del Decret 44/2020, de 3 d'abril, del Consell, d'aprovació de les bases reguladores de concessió directa d'ajudes urgents a persones treballadores en règim d'autònom afectades per la COVID-19, estableix que juntament amb la sol·licitud haurà d'aportar-se, entre altres documents, el certificat de situació en el cens d'activitats econòmiques de l'Agència Estatal d'Administració Tributària.  
Per part seua, l'article 53.1 de la Llei 39/2015, d'1 d'octubre, del procediment administratiu comú de les administracions públiques, reconeix el dret de les persones interessades a no presentar documents que hagen sigut elaborats per les administracions públiques.  
Atés que la Plataforma Autonòmica d'Interoperabilitat posa a disposició el Servei de l'Impost sobre Activitats Econòmiques, que retorna un conjunt de 10 epígrafs de l'Impost d'Activitats Econòmiques en els quals es troba matriculat (d'alta o de baixa) un contribuent o titular, la presentació d'aquest certificat no resulta imprescindible per a resoldre sobre la sol·licitud presentada.  
A la vista del que s'hi ha exposat i en aplicació de la disposició final primera del Decret 44/2020, de 3 d'abril, del Consell, d'aprovació de les bases reguladores de concessió directa d'ajudes urgents a persones treballadores en règim d'autònom afectades per la COVID-19, per la qual s'habilita la persona titular de la Direcció General de LABORA per a dictar les instruccions i adoptar les mesures que considere oportunes per a la seua aplicació i execució, resolc:  
  
Primer. Instrucció núm. 2 sobre l'aplicació del Decret 44/2020, de 3 d'abril.  
Sense perjudici de la seua aportació voluntària per a agilitar la tramitació dels expedients, les persones sol·licitants de la subvenció regulada en el Decret 44/2020, de 3 d'abril, no tindran l'obligació de presentar juntament amb la sol·licitud el certificat de situació en el cens d'activitats econòmiques de l'Agència Estatal d'Administració Tributària, previst en la lletra a) de l'article 6.1 d'aquest Decret 44/2020.  
Com a conseqüència de l'anterior, bastarà que les persones sol·licitants declaren en l'annex I els epígrafs de l'IAE en els quals figuren d'alta, sense que en cap cas es puga tindre en compte l'aportació d'aquest certificat a l'efecte de determinar la data de criteri, per la qual es fixa l'ordre de presentació de les sol·licituds.  
  
Segon  
Sense perjudici de la seua publicació en la web de LABORA i en el Diari Oficial de la Generalitat Valenciana, aquesta resolució produirà efectes des del moment en què s'ha dictat.  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà al de la seua publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que consideren convenient.  
  
  
València, 8 d'abril de 2020.- El director general de Labora Servei Valencià d'Ocupació i Formació: Enric Nomdedéu i Biosca.